[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 23.9.2010

COM(2010) 502 τελικό

ΕΚΘΕΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ

3η ΔΗΜΟΣΙΟΝΟΜΙΚΗ ΕΚΘΕΣΗ ΤΗΣ ΕΠΙΤΡΟΠΗΣΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟσχετικά με το ΕΥΡΩΠΑΪΚΟ ΓΕΩΡΓΙΚΟ ΤΑΜΕΙΟ ΕΓΓΥΗΣΕΩΝΟΙΚΟΝΟΜΙΚΟ ΕΤΟΣ 2009

SEC(2010) 1098

ΠΙΝΑΚΑΣ ΠΕΡΙΕΧΟΜΕΝΩΝ 1. ΔΙΑΔΙΚΑΣΙΑ ΠΡΟΫΠΟΛΟΓΙΣΜΟΥ 4 1.1. Προσχέδιο προϋπολογισμού του 2009 4 1.2. Σχέδιο προϋπολογισμού του 2009 4 1.3. Διορθωτική επιστολή για το 2009 4 1.4. Έγκριση του προϋπολογισμού για το 2009 4 1.5. Διορθωτικός προϋπολογισμός αριθ. 8/2009 4 1.6. Διορθωτικός προϋπολογισμός αριθ. 10/2009 5 1.7. Έσοδα ειδικού προορισμού του ΕΓΤΕ 5 1.8. Προσωρινά ποσά αναδιάρθρωσης στον τομέα της ζάχαρης 6 1.9. Ποσοστό του προϋπολογισμού του ΕΓΤΕ στον συνολικό προϋπολογισμό της ΕΕ 7 2. ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ 8 2.1. Διαχείριση των πιστώσεων 8 2.1.1. Διαθέσιμες πιστώσεις για το οικονομικό έτος 2009: 8 2.1.2. Εκτέλεση των διαθέσιμων πιστώσεων για το οικονομικό έτος 2009: 10 2.1.3. Εκτέλεση του προϋπολογισμού - Δαπάνες υπό καθεστώς άμεσης διαχείρισης που πραγματοποιήθηκαν από την Επιτροπή 10 2.1.4. Μηνιαίες πληρωμές προς τα κράτη μέλη 11 2.1.4.1. Μηνιαίες προκαταβολές με βάση τις προβλεπόμενες δαπάνες 11 2.1.4.2. Αποφάσεις σχετικά με τις μηνιαίες πληρωμές το 2009 11 3. ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΕΓΤΕ ΓΙΑ ΤΟ 2009 12 3.1. Εισαγωγή 12 4. ΣΧΟΛΙΑ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΓΕΩΡΓΙΚΟΥ ΠΡΟΫΠΟΛΟΓΙΣΜΟΥ 12 4.1. Κεφάλαιο 05 02: Παρεμβάσεις στις γεωργικές αγορές 12 4.1.1. Εισαγωγή 12 4.1.2. Σιτηρά 12 4.1.3. Επισιτιστικά προγράμματα 13 4.1.4. Οπωροκηπευτικά 13 4.1.5. Προϊόντα αμπελοοινικού τομέα 13 4.1.6. Γάλα και γαλακτοκομικά προϊόντα 13 4.2. Κεφάλαιο 05 03: Άμεσες ενισχύσεις 13 4.3. Κεφάλαιο 05 07: Λογιστικός έλεγχος των γεωργικών δαπανών 14 4.3.1. Άρθρο 05 07 01: Έλεγχος των γεωργικών δαπανών 14 5. ΕΚΤΕΛΕΣΗ ΤΟΥ ΛΟΓΑΡΙΑΣΜΟΥ ΕΣΟΔΩΝ ΕΙΔΙΚΟΥ ΠΡΟΟΡΙΣΜΟΥ 14 5.1. Έσοδα ειδικού προορισμού του ΕΓΤΕ 14 5.2. Έσοδα ειδικού προορισμού προερχόμενα από τα προσωρινά ποσά αναδιάρθρωσης στον τομέα της ζάχαρης 14 5.3. Ταμείο Αναδιάρθρωσης στον τομέα της Ζάχαρης 14 6. ΚΑΤΑΝΟΜΗ ΑΝΑ ΤΥΠΟ ΔΑΠΑΝΩΝ 15 Παράρτημα 1 Διαδικασία προϋπολογισμού για το 2009 - Πιστώσεις ανάληψης υποχρεώσεων ΕΓΤΕ Παράρτημα 2 Ποσοστό του προϋπολογισμού του ΕΓΤΕ στον προϋπολογισμό της ΕΕ από το 2003 μέχρι το 2009 Παράρτημα 3 Ανάλυση της εκτέλεσης του προϋπολογισμού του ΕΓΤΕ – Οικονομικό έτος 2009 Παράρτημα 4-I Ανάλυση της εκτέλεσης του προϋπολογισμού του ΕΓΤΕ – Οικονομικό έτος 2009. Έσοδα ειδικού προορισμού. C4 Παράρτημα 4-II Ανάλυση της εκτέλεσης του προϋπολογισμού του ΕΓΤΕ – Οικονομικό έτος 2009. Έσοδα ειδικού προορισμού. C5 Παράρτημα 5 Ανάλυση της εκτέλεσης του προϋπολογισμού του ΕΓΤΕ ανά άρθρο και ανά κράτος μέλος – Οικονομικό έτος 2009 Παράρτημα 6 Εξέλιξη της κατανομής των δαπανών του ΕΓΤΕ κατά τα οικονομικα ετη 2004 έως 2009 Σημείωση: Η παρούσα έκθεση συνοδεύεται από αναλυτικό έγγραφο εργασίας της Επιτροπής. Το πλήρες κείμενο του παρόντος εγγράφου εργασίας (στην αγγλική γλώσσα) και οι συνημμένοι πίνακες (στην αγγλική γλώσσα) θα είναι επίσης διαθέσιμα στην ιστοσελίδα της ΓΔ Γεωργίας στον κόμβο Europa (http://ec.europa.eu/agriculture/fin/finrep_en.htm). |

ΔΙΑΔΙΚΑΣΙΑ ΠΡΟΫΠΟΛΟΓΙΣΜΟΥ[1]

Προσχέδιο προϋπολογισμού του 2009

Το προσχέδιο προϋπολογισμού (ΠΣΠ) του 2009 εγκρίθηκε από την Επιτροπή και προτάθηκε στην αρμόδια για τον προϋπολογισμό αρχή στις 6 Μαΐου 2008. Οι πιστώσεις ανάληψης υποχρεώσεων που προτάθηκαν για το Ευρωπαϊκό Γεωργικό Ταμείο Εγγυήσεων (ΕΓΤΕ), οι οποίες χρηματοδοτούνται από τον τομέα 2 των δημοσιονομικών προοπτικών της περιόδου 2007-2013, ανέρχονται σε 42.860,3 εκατ. ευρώ.

Σχέδιο προϋπολογισμού του 2009

Τον Ιούλιο του 2008 το Συμβούλιο ενέκρινε το σχέδιο προϋπολογισμού του 2009. Οι πιστώσεις του ΕΓΤΕ μειώθηκαν κατά 380,0 εκατ. ευρώ σε σύγκριση με το προσχέδιο του προϋπολογισμού, σε 42.480,3 εκατ. ευρώ.

Διορθωτική επιστολή για το 2009

Τον Οκτώβριο του 2008 η Επιτροπή ενέκρινε τη διορθωτική επιστολή αριθ. 2 σχετικά με το ΠΣΠ 2009, καθορίζοντας το ύψος των πιστώσεων ανάληψης υποχρεώσεων για το ΕΓΤΕ σε 41.579,89 εκατ. ευρώ, ποσό που ήταν μικρότερο κατά 1.280,4 εκατ. ευρώ σε σύγκριση με το προσχέδιο προϋπολογισμού.

Έγκριση του προϋπολογισμού για το 2009

Το Ευρωπαϊκό Κοινοβούλιο ενέκρινε τον προϋπολογισμό του 2009 στη σύνοδο της ολομέλειας τον Δεκέμβριο του 2008.

Οι πιστώσεις ανάληψης υποχρεώσεων του ΕΓΤΕ που ψηφίστηκαν ανέρχονταν σε 41.131,4 εκατ. ευρώ, δηλαδή ήταν κατώτερες κατά 448,5 εκατ. ευρώ σε σύγκριση με τη διορθωτική επιστολή. Από το συνολικό αυτό ποσό, προβλέπονταν πιστώσεις ανάληψης υποχρεώσεων ύψους 3.409,6 εκατ. ευρώ για μέτρα παρέμβασης στην αγορά βάσει του κεφαλαίου 05 02, ενώ προβλέπονταν πιστώσεις 37.779,0 εκατ. ευρώ για άμεσες ενισχύσεις βάσει του κεφαλαίου 05 03. Επιπλέον, ο προϋπολογισμός του 2009 προέβλεπε πιστώσεις ανάληψης υποχρεώσεων ύψους 320,7 εκατ. ευρώ για τον τομέα πολιτικής 17 (κτηνιατρικά και φυτοϋγειονομικά μέτρα) και 29,5 εκατ. ευρώ για τον τομέα πολιτικής 11 (αλιεία).

Περισσότερες πληροφορίες περιλαμβάνονται στο παράρτημα 1.

Διορθωτικός προϋπολογισμός αριθ. 8/2009

Τον Ιούνιο του 2009, η Επιτροπή πρότεινε και η αρμόδια για τον προϋπολογισμό αρχή ενέκρινε τον διορθωτικό προϋπολογισμό αριθ. 8/2009, σχετικά με τις πιστώσεις ανάληψης υποχρεώσεων του προϋπολογισμού του 2009, μέσω του οποίου αυξήθηκε το ποσό που ήταν διαθέσιμο για το ΕΓΤΕ κατά 49,3 εκατ. ευρώ, ποσό που προοριζόταν για τα προγράμματα εκρίζωσης ζωικών ασθενειών, και ειδικότερα για την εκρίζωση του καταρροϊκού πυρετού των προβάτων στον τομέα πολιτικής 17 (κτηνιατρικά και φυτοϋγειονομικά μέτρα).

Διορθωτικός προϋπολογισμός αριθ. 10/2009

Τον Νοέμβριο του 2009, η Επιτροπή πρότεινε και η αρμόδια για τον προϋπολογισμό αρχή ενέκρινε τον διορθωτικό προϋπολογισμό αριθ. 10/2009, μέσω του οποίου οι πιστώσεις ανάληψης υποχρεώσεων του ΕΓΤΕ μειώθηκαν κατά 135,0 εκατ. ευρώ, ώστε να υπάρχει δυνατότητα συμβολής στη χρηματοδότηση του ευρωπαϊκού σχεδίου για την ανάκαμψη της οικονομίας (ΕΣΑΟ), ενώ οι πιστώσεις πληρωμών του ΜΜΑΑ[2] μειώθηκαν κατά 111,2 εκατ. ευρώ (Σημ.: το ΜΜΑΑ χρηματοδοτείται από το πρώην Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Εγγυήσεων).

Έσοδα ειδικού προορισμού του ΕΓΤΕ[3]

Σύμφωνα με τις διατάξεις του άρθρου 34 του κανονισμού (ΕΚ) αριθ. 1290/2005 για τη χρηματοδότηση της ΚΓΠ, τα έσοδα που προέρχονται από δημοσιονομικές διορθώσεις στο πλαίσιο αποφάσεων εκκαθάρισης ως προς τη συμμόρφωση, από παρατυπίες και από την εισφορά επί του γάλακτος χαρακτηρίζονται έσοδα ειδικού προορισμού που διατίθενται για τη χρηματοδότηση των δαπανών του ΕΓΤΕ. Αυτά τα έσοδα ειδικού προορισμού μπορούν να χρησιμοποιηθούν, εν όλω ή εν μέρει, για να καλύψουν τη χρηματοδότηση των δαπανών του ΕΓΤΕ, εάν οι πιστώσεις του προϋπολογισμού που χορηγούνται από την αρμόδια για τον προϋπολογισμό αρχή δεν επαρκούν για να χρηματοδοτήσουν τις δαπάνες που πραγματοποιούνται από τα κράτη μέλη. Εάν δεν χρησιμοποιηθεί είτε το σύνολο είτε μέρος των εσόδων αυτών, τότε μεταφέρεται αυτόματα στο επόμενο οικονομικό έτος, για να χρηματοδοτήσει δημοσιονομικές ανάγκες του έτους εκείνου.

Τη στιγμή της κατάρτισης του προϋπολογισμού 2009 έγινε εκτίμηση των ανωτέρω εσόδων, τόσο για το ποσό που αναμενόταν να συγκεντρωθεί στη διάρκεια του οικονομικού έτους 2009, όσο και για το ποσό που αναμενόταν να μεταφερθεί από το οικονομικό έτος 2008 στο οικονομικό έτος 2009. Το κατ’ εκτίμηση αυτό ποσό ελήφθη υπόψη όταν η αρμόδια για τον προϋπολογισμό αρχή ενέκρινε τον προϋπολογισμό 2009. Συγκεκριμένα:

- τα έσοδα από τις διορθώσεις στο πλαίσιο της εκκαθάρισης ως προς τη συμμόρφωση και από τις παρατυπίες εκτιμήθηκαν σε 600,0 εκατ. ευρώ και σε 105,0 εκατ. ευρώ, αντιστοίχως, ενώ οι εισπράξεις από την εισφορά επί του γάλακτος εκτιμήθηκαν σε 337,0 εκατ. ευρώ. Έτσι, το συνολικό ποσό των εσόδων ειδικού προορισμού που αναμένεται να συγκεντρωθεί στη διάρκεια του οικονομικού έτους 2009 υπολογίστηκε κατ’εκτίμηση σε 1.042,0 εκατ. ευρώ.

- το ποσό των εσόδων ειδικού προορισμού που αναμένεται να μεταφερθεί από το οικονομικό έτος 2008 στο οικονομικό έτος 2009 υπολογίστηκε κατ’ εκτίμηση σε 1.334,0 εκατ. ευρώ.

Το συνολικό ποσό που ελήφθη υπόψη ανήλθε σε 2.376,0 εκατ. ευρώ, καθώς η Επιτροπή μείωσε κατά 515,0 εκατομμύρια ευρώ τις πιστώσεις που ζητήθηκαν για τα επιχειρησιακά ταμεία των οργανώσεων παραγωγών στον τομέα των οπωροκηπευτικών και κατά 1.861,0 εκατομμύρια ευρώ τις πιστώσεις για το καθεστώς ενιαίας ενίσχυσης. Αφού ελήφθησαν υπόψη τα ποσά αυτά, η αρμόδια για τον προϋπολογισμό αρχή χορήγησε τελικά πιστώσεις ύψους 260,0 εκατ. ευρώ και 27 239,0 εκατ. ευρώ, αντιστοίχως, για τα καθεστώτα αυτά.

Περισσότερες πληροφορίες περιλαμβάνονται στα παραρτήματα 4.Ι και 4.ΙΙ.

Προσωρινά ποσά αναδιάρθρωσης στον τομέα της ζάχαρης[4]

Τα προσωρινά ποσά αναδιάρθρωσης στον τομέα της ζάχαρης, τα οποία προβλέπονται στο άρθρο 11 του κανονισμού (ΕΚ) αριθ. 320/2006 του Συμβουλίου, αντιμετωπίζονται ως έσοδα ειδικού προορισμού με σκοπό τη χρηματοδότηση της ενίσχυσης για την αναδιάρθρωση του τομέα της ζάχαρης και άλλων ενισχύσεων που προβλέπονται για το ταμείο αναδιάρθρωσης στον τομέα της ζάχαρης. Για κάθε περίοδο εμπορίας, αρχής γενομένης από την περίοδο 2006/07 και μέχρι το 2008/09, τα ανωτέρω ποσά αφορούν τις ποσοτικές ποσοστώσεις ζάχαρης, σιροπιού ινουλίνης και ισογλυκόζης που βρίσκονται στην κατοχή εμπορευόμενων σε κάθε κράτος μέλος και πρόκειται να καταβληθούν από τα κράτη μέλη στο Ταμείο σε δύο δόσεις, με αντίστοιχες προθεσμίες την 31η Μαρτίου και την 30ή Νοεμβρίου εκάστου έτους.

Τη στιγμή της κατάρτισης του προϋπολογισμού 2009, τα έσοδα αυτά, που αναμενόταν να μεταβιβαστούν στον προϋπολογισμό της ΕΕ εντός του έτους, υπολογίστηκαν κατ’εκτίμηση σε 1.742,0 εκατ. ευρώ. Ταυτόχρονα, ποσό ύψους 2.006,0 εκατ. ευρώ αναμενόταν να μεταφερθεί από το οικονομικό έτος 2008 στο οικονομικό έτος 2009.

Περισσότερες πληροφορίες περιλαμβάνονται στα παραρτήματα 4.Ι και 4.ΙΙ.

Ποσοστό του προϋπολογισμού του ΕΓΤΕ στον συνολικό προϋπολογισμό της ΕΕ

Το τελικό ποσοστό του προϋπολογισμού του ΕΓΤΕ (πιστώσεις ανάληψης υποχρεώσεων) στον συνολικό προϋπολογισμό της ΕΕ κατά την περίοδο 2003-2009 εμφανίζεται στο παράρτημα 2.

ΤΑΜΕΙΑΚΗ ΚΑΤΑΣΤΑΣΗ ΚΑΙ ΔΙΑΧΕΙΡΙΣΗ ΤΩΝ ΠΙΣΤΩΣΕΩΝ

Διαχείριση των πιστώσεων

2.1.1. Διαθέσιμες πιστώσεις για το οικονομικό έτος 2009:

Σε EUR |

Τμήμα δαπανών του προϋπολογισμού (1) | Πιστώσεις ανάληψης υποχρεώσεων | Πιστώσεις πληρωμών | Τμήμα εσόδων του προϋπολογισμού (3) | Προβλέψεις |

1. Αρχικές πιστώσεις για το ΕΓΤΕ | 41 131 356 325 | 41 265 823 325 | 1. Εκκαθάριση ως προς τη συμμόρφωση | 600 000 000 |

2. Διορθωτικοί προϋπολογισμοί (2) | -85 660 000 | -246 200 000 | 2. Παρατυπίες | 105 000 000 |

3. Τελικές πιστώσεις για το ΕΓΤΕ, εκ των οποίων: | 41 045 696 325 | 41 021 423 325 | 3. Υπερεισφορά από παραγωγούς γάλακτος | 337 000 000 |

3α. Πιστώσεις επιμερισμένης διαχείρισης (εκτός ΜΜΑΑ (4) ΕΕ 10) | 40 589 704 325 | 40 589 704 325 | 4. Προσωρινά ποσά αναδιάρθρωσης στον τομέα της ζάχαρης (5) | 1 742 000 000 |

3β. Πιστώσεις δαπανών υπό καθεστώς άμεσης διαχείρισης (6) | 455 992 000 | 360 919 000 | Συνολική πρόβλεψη ΕΕΠ | 2 784 000 000 |

3γ. Πιστώσεις για ΜΜΑΑ ΕΕ 10 (7) | 0 | 70 800 000 |

(1) Πιστώσεις που ενεγράφησαν στον προϋπολογισμό του 2009, λαμβανομένων υπόψη των εσόδων ειδικού προορισμού προς είσπραξη το 2009 και των ποσών που μεταφέρονται από το 2008 στο 2009 σύμφωνα με το άρθρο 10 του κανονισμού (ΕΚ) αριθ. 1605/2002 του Συμβουλίου. (2) Όσον αφορά τις πιστώσεις ανάληψης υποχρεώσεων, οι διορθωτικοί προϋπολογισμοί αριθ. 8 και αριθ. 10/2009 προβλέπουν μείωση κατά 135,0 εκατ. ευρώ υπέρ του ΕΣΑΟ (σημείο 1.6) και αύξηση κατά 49,3 εκατ. ευρώ (σημείο 1.5) υπέρ των δαπανών του τομέα πολιτικής 17 (κτηνιατρικά και φυτοϋγειονομικά μέτρα) (Γενική Διεύθυνση Υγείας και Καταναλωτών). Όσον αφορά τις πιστώσεις πληρωμών, ο διορθωτικός προϋπολογισμός αριθ. 10/2009 προβλέπει μείωση κατά 135 εκατ. ευρώ υπέρ του ΕΣΑΟ (σημείο 1.6) και κατά 111,2 εκατ. ευρώ για το ΜΜΑΑ – πρώην Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Εγγυήσεων (πρώην ΕΓΤΠΕ). (3) ΕΕΠ: Έσοδα ειδικού προορισμού προς είσπραξη. Δεν εγγράφεται κανένα ποσό εσόδων στη γραμμή εσόδων (p.m.)[5], αλλά το προβλεπόμενο ποσό αναφέρεται στα σχόλια του προϋπολογισμού. (4) ΜΜΑΑ: Μεταβατικό Μέσο Αγροτικής Ανάπτυξης για την ΕΕ-10. (5) Τα έσοδα αυτά χρησιμοποιούνται για την παροχή πιστώσεων για την καταβολή στήριξης από το Ταμείο Αναδιάρθρωσης στον τομέα της Ζάχαρης. (6) Το 80% των πιστώσεων ανάληψης υποχρεώσεων αφορά δαπάνες του τομέα πολιτικής 17 (κτηνιατρικά και φυτοϋγειονομικά μέτρα) (Γενική Διεύθυνση Υγείας και Καταναλωτών. Το υπόλοιπο αφορά εξίσου τον τομέα πολιτικής 05 (Γεωργία και Αγροτική Ανάπτυξη - Γενική Διεύθυνση Γεωργίας και Αγροτικής Ανάπτυξης) και τον τομέα πολιτικής 11 (Αλιεία - Γενική Διεύθυνση Θαλάσσιας Πολιτικής και Αλιείας. Στις πληρωμές για την Γενική Διεύθυνση Θαλάσσιας Πολιτικής και Αλιείας περιλαμβάνεται 1,8 εκατ. ευρώ, το οποίο μεταφέρθηκε από άλλες θέσεις του τομέα πολιτικής 11 (Αλιεία). (7) Στο τέλος του έτους, οι αρχικές πιστώσεις πληρωμών ύψους 182 εκατ. ευρώ μειώθηκαν σε 70,8 εκατ. ευρώ σύμφωνα με τον διορθωτικό προϋπολογισμό αριθ. 10/2009. |

2.1.2. Εκτέλεση των διαθέσιμων πιστώσεων για το οικονομικό έτος 2009:

Σε EUR

Εκτέλεση των πιστώσεων ανάληψης υποχρεώσεων | Εκτέλεση των πιστώσεων πληρωμών |

Επιμερισμένη διαχείριση (εκτός ΜΜΑΑ ΕΕ-10) (1): | 46 024 783 279.92 | 46 024 783 279.92 |

Δαπάνες υπό καθεστώς άμεσης διαχείρισης | 444 795 087.91 | 270 611 015.99 |

ΜΜΑΑ ΕΕ-10 | 0.00 | 67 170 526.24 |

Σύνολο (συμπεριλαμβανομένου του Ταμείου Αναδιάρθρωσης στον τομέα της Ζάχαρης) (2) Ταμείο Αναδιάρθρωσης στον τομέα της Ζάχαρης Σύνολο (εκτός του Ταμείου Αναδιάρθρωσης στον τομέα της Ζάχαρης) | 46 469 578 367.83 3 017 689 890.69 43 451 888 477.14 | 46 362 564 822.15 3 017 689 890.69 43 344 874 931.46 |

(1) Ποσά των αναλήψεων υποχρεώσεων. Αναλήψεις υποχρεώσεων και πληρωμές μείον έσοδα ειδικού προορισμού: 43.197.343.784,95 ευρώ.

(2) Αν προστεθεί ποσό 2 165 546,21 ευρώ (το οποίο αφορά την εκτέλεση των εσόδων ειδικού προορισμού για άμεσες δαπάνες που δεν έχουν ληφθεί υπόψη), η εκτέλεση ανέρχεται σε 46 471 743 914,04 ευρώ σε πιστώσεις ανάληψης υποχρεώσεων (ΕΓΤΕ + Ταμείο Αναδιάρθρωσης στον τομέα της Ζάχαρης). Το καθαρό ποσό μετά την αφαίρεση του Ταμείου Αναδιάρθρωσης στον τομέα της Ζάχαρης είναι 43 454 054 023,35 ευρώ.

Για το οικονομικό έτος 2009, η εκτέλεση των πιστώσεων ανάληψης υποχρεώσεων ανήλθε σε 46.469.578.368 ευρώ και η εκτέλεση των πιστώσεων πληρωμών σε 46.362.564.822 ευρώ.

2.1.3. Εκτέλεση του προϋπολογισμού - Δαπάνες υπό καθεστώς άμεσης διαχείρισης που πραγματοποιήθηκαν από την Επιτροπή

Σε EUR

Δαπάνες υπό καθεστώς άμεσης διαχείρισης | Πιστώσεις ανάληψης υποχρεώσεων | Αποδεσμεύσεις πιστώσεων | Πιστώσεις πληρωμών | Πιστώσεις μεταφερθείσες στο 2010 (1) |

Πιστώσεις | 455 992 000,00 | - | 360 919 000,00 | - |

Εκτέλεση | 444 795 087,91 | - | 270.611.015,99 | 31.370.402,92 |

Ακυρωθείσες πιστώσεις | 11 196 912,09 | - | 90 307 984,01 | - |

(1) Μεταφορά στο 2010 μόνο για μη διαχωριζόμενες πιστώσεις |

Στον προϋπολογισμό του 2009 προβλέπονταν πιστώσεις ανάληψης υποχρεώσεων ύψους 456 εκατ. ευρώ για δαπάνες υπό καθεστώς άμεσης διαχείρισης. Το 2009 ανελήφθησαν υποχρεώσεις για ποσό 444,8 εκατ. ευρώ. Το υπόλοιπο των πιστώσεων αυτών, ήτοι 11,2 εκατ. ευρώ, ακυρώθηκε.

Το 80% των πιστώσεων ανάληψης υποχρεώσεων αφορά δαπάνες του τομέα πολιτικής 17 (κτηνιατρικά και φυτοϋγειονομικά μέτρα). Το υπόλοιπο αφορά εξίσου τον τομέα πολιτικής 05 (Γεωργία και Αγροτική Ανάπτυξη) και τον τομέα πολιτικής 11 (Αλιεία).

2.1.4. Μηνιαίες πληρωμές προς τα κράτη μέλη

2.1.4.1. Μηνιαίες προκαταβολές με βάση τις προβλεπόμενες δαπάνες

Ο κανονισμός (ΕΚ) αριθ. 1290/2005 του Συμβουλίου, της 21ης Ιουνίου 2005, για την χρηματοδότηση της κοινής γεωργικής πολιτικής[6] ορίζει στο άρθρο 15 ότι « οι μηνιαίες πληρωμές εκτελούνται από την Επιτροπή… για τις δαπάνες που πραγματοποίησαν οι διαπιστευμένοι οργανισμοί πληρωμών των κρατών μελών στη διάρκεια του μήνα αναφοράς ». Οι μηνιαίες πληρωμές καταβάλλονται στο κράτος μέλος το αργότερο την τρίτη εργάσιμη ημέρα του μεθεπόμενου μήνα από εκείνον στη διάρκεια του οποίου πραγματοποιήθηκαν οι δαπάνες.

Οι μηνιαίες πληρωμές αποτελούν επιστροφή καθαρών δαπανών (μετά την αφαίρεση των εσόδων), οι οποίες έχουν ήδη εκτελεστεί και κοινοποιούνται μέσω των μηνιαίων δηλώσεων που διαβιβάζουν τα κράτη μέλη[7]. Η μηνιαία λογιστική καταχώρηση δαπανών και εσόδων υπόκειται σε ελέγχους και διορθώσεις με βάση τη λεπτομερή δήλωση[8]. Επιπλέον, οι πληρωμές αυτές καθίστανται οριστικές μετά τον έλεγχο που διενεργείται κατά τα επόμενα οικονομικά έτη με βάση τις αποφάσεις εκκαθάρισης των λογαριασμών.

Οι πληρωμές που πραγματοποίησαν τα κράτη μέλη από τις 16.10.2008 μέχρι τις 15.10.2009 καλύπτονται από το σύστημα των μηνιαίων πληρωμών. Για τις υπόλοιπες πληρωμές, η Επιτροπή πραγματοποιεί απευθείας πληρωμές για περιορισμένο αριθμό μέτρων.

Για το οικονομικό έτος 2009, το συνολικό καθαρό ποσό των μηνιαίων πληρωμών ανήλθε σε 43.197.343.784,95 ευρώ.

2.1.4.2. Αποφάσεις σχετικά με τις μηνιαίες πληρωμές το 2009

Για το οικονομικό έτος 2009, η Επιτροπή εξέδωσε δώδεκα αποφάσεις σχετικά με τις μηνιαίες πληρωμές. Περαιτέρω, τον Δεκέμβριο 2009 εκδόθηκε απόφαση χορήγησης συμπληρωματικής μηνιαίας πληρωμής, για την προσαρμογή των πληρωμών που είχαν ήδη χορηγηθεί με βάση το σύνολο των δαπανών που είχαν καταλογιστεί στο εν λόγω οικονομικό έτος.

ΕΚΤΕΛΕΣΗ ΤΟΥ ΠΡΟΫΠΟΛΟΓΙΣΜΟΥ ΤΟΥ ΕΓΤΕ ΓΙΑ ΤΟ 2009

Εισαγωγή

Το έτος 2009 όσον αφορά τη γεωργία χαρακτηρίστηκε από αισθητή πτώση των τιμών της γεωργικής παραγωγής, τόσο στην ΕΕ όσο και στις διεθνείς αγορές, ιδίως στον γαλακτοκομικό τομέα. Η δυσχερής κατάσταση στις γεωργικές αγορές επιδεινώθηκε περαιτέρω από την παγκόσμια χρηματοπιστωτική κρίση και από την εν γένει αρνητική οικονομική προοπτική. Οι εξελίξεις αυτές επηρέασαν τόσο το ύψος των δαπανών του ΕΓΤΕ, όσο και τη χρήση των διαθέσιμων πιστώσεων σε ορισμένους τομείς του προϋπολογισμού.

Η εκτέλεση του προϋπολογισμού ανήλθε σε 43.454,1 εκατ. ευρώ. Οι δαπάνες αυτές χρηματοδοτήθηκαν από τις αρχικές πιστώσεις του προϋπολογισμού, με χρησιμοποίηση ολόκληρου του ποσού των εσόδων ειδικού προορισμού, ύψους 1.474,1 εκατ. ευρώ, που μεταφέρθηκε από το 2008, και μέρους των εσόδων ειδικού προορισμού που εισπράχθηκαν κατά το 2009 και τα οποία ανήλθαν σε 944,5 εκατ. ευρώ επί συνόλου 1.086,0 εκατ. ευρώ. Στον τομέα πολιτικής 05 (Γεωργία και Αγροτική Ανάπτυξη), οι δαπάνες για μέτρα παρέμβασης στην αγορά ανήλθαν σε 3.987 εκατ. ευρώ και για άμεσες ενισχύσεις σε 39.113,9 εκατ. ευρώ, δηλ. και οι δύο τομείς υπερέβησαν τις πιστώσεις του προϋπολογισμού που είχαν ψηφιστεί. Αυτή η προφανής υπεραπορρόφηση καλύφθηκε εν μέρει με μεταφορές πιστώσεων από άλλες θέσεις του προϋπολογισμού και εν μέρει από τα έσοδα που είχαν διατεθεί για τον προϋπολογισμό του ΕΓΤΕ.

Επιπλέον, το προαναφερόμενο συνολικό ποσό της εκτέλεσης περιλαμβάνει δαπάνες για μέτρα παρέμβασης στις αγορές αλιευτικών προϊόντων (τομέας πολιτικής 11) ύψους 29,4 εκατ. ευρώ, καθώς και αυτές που αντιστοιχούν στις κτηνιατρικές δαπάνες (τομέας πολιτικής 17), ύψους 364,3 εκατ. ευρώ. (Σημ.: Περισσότερες πληροφορίες περιλαμβάνονται στο παράρτημα 3). Στο παράρτημα 5 παρουσιάζεται ανάλυση των δαπανών του ΕΓΤΕ ανά άρθρο και ανά κράτος μέλος.

ΣΧΟΛΙΑ ΣΧΕΤΙΚΑ ΜΕ ΤΗΝ ΕΚΤΕΛΕΣΗ ΤΟΥ ΓΕΩΡΓΙΚΟΥ ΠΡΟΫΠΟΛΟΓΙΣΜΟΥ

Ακολουθούν σύντομα σχόλια σχετικά με την εκτέλεση των πιστώσεων του γεωργικού προϋπολογισμού με βάση τα λεπτομερή στοιχεία του παραρτήματος 3.

Κεφάλαιο 05 02: Παρεμβάσεις στις γεωργικές αγορές

Εισαγωγή

Οι συνολικές πληρωμές για τον τομέα αυτόν του προϋπολογισμού ανήλθαν σε 3.987,0 εκατ. ευρώ και χρηματοδοτήθηκαν από τις πιστώσεις που είχαν ψηφιστεί, ύψους 3.287,7 εκατ. ευρώ, και από έσοδα ειδικού προορισμού, ύψους 702,0 εκατ. ευρώ.

Σιτηρά

Η υπεραπορρόφηση στον τομέα αυτό οφείλεται πρωτίστως στο γεγονός ότι τα αποθέματα της παρέμβασης αυξήθηκαν από περίπου 0,047 εκατομμύρια τόνους στην αρχή του έτους σε περίπου 1,56 εκατομμύρια τόνους στο τέλος του έτους.

Επισιτιστικά προγράμματα

Όσον αφορά τη διανομή γεωργικών προϊόντων σε απόρους, η παρατηρηθείσα υποαπορρόφηση οφείλεται στις διοικητικές δυσκολίες που αντιμετώπισαν ορισμένα κράτη μέλη, οι οποίες δεν τους επέτρεψαν να πραγματοποιήσουν όλες τις αγορές για τα διάφορα προϊόντα που προβλέπονταν στο σχέδιο διανομής του 2009. Πρέπει επίσης να σημειωθεί ότι το 2009 το προϋπολογισθέν ποσό αυξήθηκε σε 500 εκατ. ευρώ.

Οπωροκηπευτικά

Η προφανής υπεραπορρόφηση του τομέα οφείλεται στο τεχνικό αποτέλεσμα της χρηματοδότησης ενός μέρους από τις δαπάνες με έσοδα ειδικού προορισμού, ύψους 413,4 εκατ. ευρώ, για τα επιχειρησιακά ταμεία των οργανώσεων παραγωγών, καθώς και στις αυξημένες πληρωμές που πραγματοποίησαν τα κράτη μέλη για τις ενισχύσεις προαναγνώρισης ομάδων παραγωγών.

Προϊόντα αμπελοοινικού τομέα

Τα κυριότερα μέτρα που χρηματοδοτούνται στον τομέα αυτό είναι τα εθνικά προγράμματα στήριξης και το καθεστώς εκρίζωσης. Όσον αφορά τα εθνικά προγράμματα στήριξης, τα κράτη μέλη επέτυχαν ικανοποιητική εκτέλεση των οικείων προγραμμάτων, λαμβανομένου υπόψη ότι επρόκειτο για το πρώτο έτος εφαρμογής τους. Όσον αφορά το καθεστώς εκρίζωσης, οι αιτήσεις ενίσχυσης ήταν πολύ περισσότερες με αποτέλεσμα υψηλότερες δαπάνες των οικείων κρατών μελών σε σύγκριση με τις πιστώσεις που είχαν εγγραφεί στον προϋπολογισμό.

Γάλα και γαλακτοκομικά προϊόντα

Προκειμένου να αντιμετωπίσει την δύσκολη κατάσταση στις αγορές γαλακτοκομικών προϊόντων, η Επιτροπή επανέφερε τις επιστροφές κατά την εξαγωγή τον Ιανουάριο του 2009. Επιπλέον, σημαντικές ποσότητες αποκορυφωμένου γάλακτος σε σκόνη και βουτύρου αγοράστηκαν από τη δημόσια αποθεματοποίηση, για την οποία η περίοδος αγορών παρατάθηκε πέραν της συνήθους καταληκτικής ημερομηνίας της 31ης Αυγούστου. Δεδομένου ότι ο προϋπολογισμός του 2009 είχε καταρτιστεί τον Σεπτέμβριο του 2008, δεν προέβλεπε πιστώσεις για τις πράξεις αυτές, με αποτέλεσμα οι δαπάνες που πραγματοποιήθηκαν στον τομέα αυτό να υπερβούν τις αντίστοιχες πιστώσεις του προϋπολογισμού.

Κεφάλαιο 05 03: Άμεσες ενισχύσεις

Οι πιστώσεις που είχαν ψηφιστεί για αυτό το κεφάλαιο του προϋπολογισμού ανέρχονταν σε 37.779,0 εκατ. ευρώ, ενώ οι πληρωμές ανήλθαν σε περίπου 39.113,9 εκατ. ευρώ. Αυτή η προφανής υπέρβαση εκτέλεσης οφειλόταν πρωτίστως στο καθεστώς ενιαίας ενίσχυσης (οι πιστώσεις πληρωμών είχαν μειωθεί για να ληφθούν υπόψη τα έσοδα ειδικού προορισμού) και καλύφθηκε εν μέρει με μεταφορές πιστώσεων από άλλες θέσεις του προϋπολογισμού και εν μέρει με τα έσοδα που είχαν διατεθεί για το καθεστώς αυτό στον προϋπολογισμό του 2009.

Κεφάλαιο 05 07: Λογιστικός έλεγχος των γεωργικών δαπανών

Άρθρο 05 07 01: Έλεγχος των γεωργικών δαπανών

Στο άρθρο αυτό εγγράφονται κυρίως τα ποσά που πιστώνονται στον προϋπολογισμό του ΕΓΤΕ μέσω των διορθώσεων που προκύπτουν στο πλαίσιο της εκκαθάρισης των λογαριασμών και λόγω της μη τήρησης των προθεσμιών πληρωμής των δικαιούχων. Το συνολικό ποσό των εν λόγω διορθώσεων ανήλθε σε – 115,1 εκατ. ευρώ. Οι πιστώσεις του προϋπολογισμού που είχαν εγκριθεί από την αρμόδια για τον προϋπολογισμό αρχή ανέρχονταν σε 490,0 εκατ. ευρώ για τις διορθώσεις αυτές. Η Επιτροπή έκλεισε τον λογαριασμό αυτό μεταφέροντας πιστώσεις ύψους 375,1 εκατ. ευρώ από τα έσοδα ειδικού προορισμού που είχαν εισπραχθεί στη διάρκεια του οικονομικού έτους 2009 του ΕΓΤΕ.

ΕΚΤΕΛΕΣΗ ΤΟΥ ΛΟΓΑΡΙΑΣΜΟΥ ΕΣΟΔΩΝ ΕΙΔΙΚΟΥ ΠΡΟΟΡΙΣΜΟΥ

Έσοδα ειδικού προορισμού του ΕΓΤΕ

Τα έσοδα ειδικού προορισμού που μεταφέρθηκαν από το 2008 στο 2009 ανήλθαν σε 1.474,1 εκατ. ευρώ και χρησιμοποιήθηκαν εξ ολοκλήρου για την χρηματοδότηση των δαπανών του οικονομικού έτους 2009 σύμφωνα με το άρθρο 10 του δημοσιονομικού κανονισμού. Το ποσό αυτό κάλυψε δαπάνες ύψους 343,8 εκατ. ευρώ για τα επιχειρησιακά ταμεία των οργανώσεων παραγωγών και 1.130,4 εκατ. ευρώ για το καθεστώς ενιαίας ενίσχυσης.

Τα έσοδα ειδικού προορισμού που εισπράχθηκαν το 2009 ανήλθαν σε 1.086,0 εκατ. ευρώ. Ένα μέρος από αυτά τα έσοδα ειδικού προορισμού, ύψους 944,7 εκατ. ευρώ, χρησιμοποιήθηκε για την κάλυψη δαπανών που πραγματοποιήθηκαν στη διάρκεια του έτους και το υπόλοιπο, ύψους 141,5 εκατ. ευρώ, μεταφέρθηκε αυτομάτως στον προϋπολογισμό του 2010 για να χρηματοδοτηθούν δημοσιονομικές ανάγκες του έτους αυτού.

Περισσότερες πληροφορίες περιλαμβάνονται στα παραρτήματα 4.Ι και 4.ΙΙ.

Έσοδα ειδικού προορισμού προερχόμενα από τα προσωρινά ποσά αναδιάρθρωσης στον τομέα της ζάχαρης

Το συνολικό ποσό των εσόδων ειδικού προορισμού που μεταβιβάστηκε από τα κράτη μέλη το 2009 ανήλθε σε 1.742,0 εκατ. ευρώ. Επιπλέον, τα έσοδα ειδικού προορισμού που μεταφέρθηκαν από το 2008 στο 2009 ανήλθαν σε 2.044,6 εκατ. ευρώ. Ως εκ τούτου, το συνολικό ποσό των εσόδων ειδικού προορισμού που διατέθηκαν στον προϋπολογισμό της ΕΕ το 2009 υπό τη μορφή προσωρινών ποσών αναδιάρθρωσης έφθασε τα 3.786,0 εκατ. ευρώ. Τη στιγμή αυτή, μετά την καταβολή των ενισχύσεων προς τους δικαιούχους του Ταμείου Αναδιάρθρωσης στον τομέα της Ζάχαρης, τα προσωρινά ποσά αναδιάρθρωσης εμφανίζουν υπόλοιπο 768,3 εκατ. ευρώ, το οποίο θα μεταφερθεί στο 2010.

Περισσότερες πληροφορίες περιλαμβάνονται στο σημείο 5.3 και στα παραρτήματα 4.Ι και 4.ΙΙ.

Ταμείο Αναδιάρθρωσης στον τομέα της Ζάχαρης

Κατά τη διάρκεια του οικονομικού έτους 2009, οι συνολικές ενισχύσεις που κατέβαλαν τα κράτη μέλη για την αναδιάρθρωση των βιομηχανιών ζάχαρης, για τη διαφοροποίηση και για το ραφινάρισμα της ζάχαρης ανήλθαν κατά προσέγγιση σε 3.017,7 εκατ. ευρώ. Οι ενισχύσεις αυτές καλύφθηκαν από τα προαναφερόμενα έσοδα που προέκυψαν από τα προσωρινά ποσά αναδιάρθρωσης στον τομέα της ζάχαρης.

Περισσότερες πληροφορίες περιλαμβάνονται στα παραρτήματα 4.Ι και 4.ΙΙ.

ΚΑΤΑΝΟΜΗ ΑΝΑ ΤΥΠΟ ΔΑΠΑΝΩΝ

Οι συνολικές δαπάνες του ΕΓΤΕ ανέρχονται σε 43.454,1 εκατ. ευρώ (εκτός του Ταμείου Αναδιάρθρωσης στον τομέα της Ζάχαρης). Στη συνέχεια εμφανίζεται η κατανομή αυτών των δαπανών στις σημαντικότερες κατηγορίες μαζί με το ποσοστό που αντιπροσωπεύουν στις συνολικές δαπάνες του ΕΓΤΕ όσον αφορά το 2009:

Αποθεματοποίηση

Οι δαπάνες αποθεματοποίησης ανήλθαν στα 173,4 εκατ. ευρώ, δηλ. σε ποσοστό 0,04 % επί του συνόλου. Τα κυριότερα προϊόντα ήταν τα σιτηρά, τα προϊόντα του αμπελοοινικού τομέα, τα γαλακτοκομικά προϊόντα και το χοιρινό κρέας.

Επιστροφές κατά την εξαγωγή

Οι δαπάνες για τις επιστροφές κατά την εξαγωγή ανήλθαν σε 649,5 εκατ. ευρώ, δηλ. στο 1,50 % του συνόλου.

Άλλα μέτρα παρέμβασης στην αγορά

Οι λοιπές δαπάνες παρέμβασης στην αγορά ανήλθαν σε 3.085,6 εκατ. ευρώ, ήτοι ποσοστό 7,10 % επί του συνόλου των δαπανών του συγκεκριμένου οικονομικού έτους. Η κατηγορία αυτή καλύπτει δαπάνες που αφορούν κυρίως τα σιτηρά, τα οπωροκηπευτικά, τα προϊόντα του αμπελοοινικού τομέα, το γάλα και τα γαλακτοκομικά προϊόντα, το βόειο κρέας, το χοιρινό κρέας, καθώς και τα επισιτιστικά προγράμματα. Περιλαμβάνει επίσης ένα μέρος από τις διορθώσεις που προέκυψαν από τον έλεγχο των γεωργικών δαπανών.

Άμεσες ενισχύσεις

Οι δαπάνες για άμεσες ενισχύσεις ανήλθαν στα 39.113,9 εκατ. ευρώ, δηλ. σε ποσοστό 90,01 % επί του συνόλου.

Άμεσες δαπάνες

Οι δαπάνες αυτές, ύψους 447 εκατ. ευρώ, ήτοι 1,03%, πραγματοποιήθηκαν απευθείας από την Επιτροπή και ως επί το πλείστον κάλυψαν τις δαπάνες που αφορούσαν τα κτηνιατρικά μέτρα, καθώς και τη γεωργική λογιστική και τις γεωργικές έρευνες.

Αγροτική ανάπτυξη

Ο προϋπολογισμός του 2009 για το τμήμα Εγγυήσεων του πρώην ΕΓΤΠΕ δεν προέβλεπε καμία πίστωση[9]. Παράλληλα, τα κράτη μέλη δήλωσαν ανακτήσεις ποσών που είχαν καταβληθεί προηγουμένως, ύψους -13,3 εκατ. ευρώ.

Η εξέλιξη αυτής της κατανομής των δαπανών όσον αφορά την περίοδο 2004-2009 εμφανίζεται στο παράρτημα 6.

[pic][pic][pic]

[pic][pic][pic]

[pic]

[1] Η διαδικασία αυτή παρουσιάζεται στο παράρτημα 1.

[2] ΜΜΑΑ: Μεταβατικό Μέσο Αγροτικής Ανάπτυξης για την ΕΕ-10.

[3] Τα ποσά αυτά δεν εγγράφονται στις γραμμές του προϋπολογισμού για τα έσοδα (άρθρο 670 για τα έσοδα ειδικού προορισμού του ΕΓΤΕ), αλλά αναφέρονται στα σχόλια του προϋπολογισμού για το εν λόγω άρθρο.

[4] Τα ποσά αυτά δεν εγγράφονται στις γραμμές του προϋπολογισμού για τα έσοδα (άρθρο 680 για τα προσωρινά ποσά αναδιάρθρωσης στον τομέα της ζάχαρης), αλλά αναφέρονται στα σχόλια του προϋπολογισμού για το εν λόγω άρθρο.

[5] p.m.: "pour mémoire" – προς υπόμνηση.

[6] ΕΕ L 209 της 11.8.2005, σ. 1.

[7] Αυτές οι μηνιαίες δηλώσεις δαπανών διαβιβάζονται από τα κράτη μέλη μαζί με τη δήλωση στις 10 του μήνα N+1.

[8] Οι λεπτομερείς δηλώσεις διαβιβάζονται κάθε μήνα από τα κράτη μέλη (με τον πίνακα 104) στις 20 του μήνα N+1.

[9] Η αγροτική ανάπτυξη εχρηματοδοτείτο από το πρώην Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Εγγυήσεων (ΕΓΤΠΕ) - περίοδος προγραμματισμού 2000-2006.